21/04/2021 | Administración LocalMunicipal
Coristanco
Regulación do taboleiro electrónico do Concello de Coristanco

ANUNCIO Faise público que por Decreto da Alcaldía 316/2021, de data 09/04/2021, acordouse a regulación do taboleiro electrónico do Concello de Coristanco, sendo o seu contido é o seguinte: “O Concello de Coristanco, en sesión plenaria do 26 de setembro de 2012 adoptou o acordo da creación da sede electrónica do Concello de Coristanco: sede. concellocoristanco. es (BOP n.º 45, do 6 de marzo de 2013). O 19 de febreiro de febreiro de 2019 aprobouse por Decreto de alcaldía 113/2019 a aprobación do selo electrónico de órgano e a regulación das actuacións automatizadas no Concello de Corsitanco (BOP n.º 40, do 26 de febreiro do 2019). O 17 de xuño de 2020 aprobouse por Decreto de alcaldía 570/2020 a modificación do enderezo electrónico da sede electrónica municpal pasando a ser sede. coristanco. gal (BOP n.º 97, do 30 de xuño de 2020). O artigo 12 da Lei 11/2007, do 22 de xuño, de acceso electrónico da cidadanía aos Servizos Públicos, dispón: “A publicación de actos e comunicacións que, por disposición legal ou regulamentaria deban publicarse no taboleiro de anuncios ou edictos poderá ser substituída ou complementada pola súa publicación na sede electrónica do organismo correpondente”. Así, no uso das atribucións que me outorga a lexislación do réxime local RESOLVO: PRIMEIRO.–A publicación de actos e comunicacións que, por disposición legal ou regulamentaria, deben publicarse no taboleiro de edictos municipal, poderá ser substituída ou complementada pola súa publicación no taboleiro de anuncios electrónicos da sede electrónica do Concello. SEGUNDO.–O acceso ao taboleiro de anuncios electrónico non requirirá ningún mecanismo especial de acreditación da identidade do cidadán. TERCEIRO.–O taboleiro de anuncios electrónico publicarase na sede electrónica do Concello. CUARTO.–O taboleiro de anuncios electrónico dispoñerá dos sistemas e mecanismos que garantan a autenticidade, a integridade e a dispoñibilidade do seu contido. Para os efectos do cómputo dos prazos que corresponda, establecerase o mecanismo que garanta a constatación da data e hora de publicación dos edictos. QUINTO.–O taboleiro de edictos electrónico estará dispoñible as 24 horas do día, todos os días do ano, a través da sede electrónica municipal. Cando por razóns técnicas se prevexa que o taboleiro de edictos electrónico pode non estar operativo, deberase informar diso ás persoas usuarias con antelación suficiente, indicando cales son os medios alternativos de consulta do taboleiro que estean dispoñibles. SEXTO.–Naqueles casos en que a publicación na sede electrónica substitúa ao taboleiro de anuncios presencial facilitarase aos cidadáns e cidadás a consulta na sede física do Concello, facilitándoselle, no caso de que o requiran, asesoramento para ese efecto. SÉTIMO.–Esta regulación entrará en vigor ao día seguinte da súa publicación no Boletín Oficial da provincia da Coruña. Igualmente publicarase na sede electrónica do Concello de Coristanco a efectos de xeral coñecemento de acordo co artigo 45.1. a) da Lei 39/2015”. Coristanco, 15 de abril de 2021. O alcalde Juan Carlos García Pose